Diari Oficial de la Generalitat Valenciana


Sumari del DOGV 8188, del 12-12-2017 (2017/10712)

Informació pública de la modificació puntual del Pla general d'ordenació urbana, que té per objecte establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8188

Data del DOGV
:   12-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/10011


Data del document
:   31-10-2017

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Informació pública de la modificació puntual del Pla general d'ordenació urbana, que té per objecte establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament.   
 [2017/10619]  
El Ple de la corporació municipal, en sessió ordinària celebrada el dia 26 d'octubre de 2017, va acordar el següent:  
«Punt 2n. Dictamen a la proposta d'exposició pública de la modificació puntual del Pla general d'ordenació urbana de Benicarló, que té per objecte establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament.   
  
  
Exp. MPG/2612.  
Done compte del dictamen de la Comissió Informativa de l'Àrea de Serveis al Territori, que va tenir lloc en data 4 d'octubre de 2017, del següent tenor literal.  
«Se sotmet a consideració de la Comissió la següent proposta d'Alcaldia de data 29 de setembre de 2017:  
  
Relació de fets  
I. Atés que en octubre de 2015, els serveis tècnics municipals van redactar un document inicial estratègic per a la modificació puntual del Pla general d'ordenació urbana de Benicarló, amb l'objecte d'establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament, en la parcel·la 10 del polígon 6, amb una superfície de 4.287 m².  
II. Atés que mitjançant acord de data 29 de febrer de 2016, la Comissió d'Avaluació Ambiental, òrgan competent de la Conselleria d'Agricultura, Medi Ambient, Canvi Climàtic i Desenvolupament Rural, de la Generalitat Valenciana, va resoldre ?emetre informe ambiental i territorial estratègic favorable en el procediment simplificat d'avaluació ambiental estratègica de la modificació puntual del Pla general sobre protecció de l'àmbit del poblat ibèric Mas de Fabra de Benicarló, per considerar que no té efectes significatius en el medi ambient, amb el compliment de les determinacions que s'inclouen en el dit informe?.  
  
Les determinacions o condicions que cal tindre en compte són:  
1. Per a la delimitació definitiva de l'entorn de protecció caldrà considerar el paisatge com a criteri, analitzant la visibilitat i l'accessibilitat (física i visual) a eixe recurs del paisatge, restringint, especialment, els usos i construccions possibles en l'àmbit, per a la qual cosa caldrà redactar un estudi d'integració del paisatge.  
2. Tant l'àmbit objecte de protecció directa, com l'entorn que finalment es delimite, passaran a formar part de la Infraestructura Verda de la Comunitat Valenciana. El planejament municipal haurà d'integrar els àmbits citats i el seu règim de protecció, de conformitat amb allò estipulat en l'article 5 i l'article 23 de la Llei 5/2014.  
  
3. Amb caràcter previ a l'aprovació definitiva caldrà obtindre el pronunciament de la Conselleria d'Educació, Investigació, Cultura i Esport sobre l'afecció al patrimoni cultural.  
III. Atés que el Ple de la corporació, en sessió celebrada el dia 20 d'abril de 2016, va acordar suspendre l'atorgament de llicències d'activitat, parcel·lació de terrenys, edificació i demolició en la parcel·la 10 del polígon 6, i en el seu entorn, en l'espai delimitat amb caràcter provisional pels serveis tècnics municipals en el document de modificació del Pla general redactat en data 02.10.2015, a fi d'establir la delimitació definitiva d'un àmbit de protecció del poblat ibèric Mas de Fabra, i elaborar una modificació puntual del Pla general d'ordenació urbana de Benicarló, que classifique com a sòl no urbanitzable d'especial protecció, clau 13.2b, els terrenys efectivament ocupats pel dit assentament (DOGV 7786, 19.05.2016).  
  
  
El termini de suspensió cautelar havia de tindre una duració màxima de dos anys, a comptar des de la data de la publicació del corresponent anunci en el Diari Oficial de la Generalitat Valenciana. Este termini es va interrompre, amb alçament de la suspensió, en data 20.05.2017, ja que, transcorregut un any, no s'ha sotmés a exposició pública la proposta de modificació del planejament.  
IV. Atés que es van contractar els serveis de redacció d'un estudi de delimitació i valoració del jaciment arqueològic Mas de Fabra a Ramiro Pérez Millán i Miguel Vicente Gabarda, arqueòlegs col·legiats números 15.813 i 16.119, respectivament, del Col·legi Oficial de Doctors i Llicenciats en Filosofia i Lletres i en Ciències de València i Castelló, el qual va ser redactat en febrer de 2017, i que consta en l'expedient.  
  
V. Atés que es van contractar els serveis de redacció d'un estudi d'integració del paisatge a Francisco González Carrió, biòleg col·legiat núm. 7645-V, del Col·legi Oficial de Biòlegs de la Comunitat Valenciana, i que el dit document ha sigut elaborat en juliol de 2017 i consta en l'expedient.  
VI. Atés que en setembre de 2017 els serveis tècnics municipals han redactat el document definitiu de modificació puntual, ajustant-lo a les condicions assenyalades per l'òrgan ambiental en l'acord a dalt esmentat.  
VII. Atés l'informe emés per la tècnica de gestió d'urbanisme, sobre el procediment d'aprovació, després de l'entrada en vigor de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), i que consta en l'expedient.  
VIII. Atés allò previst en la Llei 21/2013, de 9 de desembre, d'avaluació ambiental.  
IX. D'acord amb allò previst en els articles 21.1. apartat c, 57 i 63 de la referida LOTUP.  
X. D'acord amb allò previst en l'article 22.2.c de la Llei 7/1985, de 2 d'abril, reguladora de les bases del règim local.  
Per tot el que s'ha exposat, propose al Ple de la corporació, previ dictamen de la Comissió Informativa de Serveis al Territori, que adopte els acords següents:  
1. Sotmetre a un tràmit d'exposició pública, durant un termini de 45 dies, el document redactat pels serveis tècnics municipals en data 29 de setembre de 2017, de modificació puntual del Pla general d'ordenació urbana de Benicarló, que té per objecte establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament, junt amb la documentació que l'acompanya (estudi d'integració del paisatge i estudi de delimitació i valoració del jaciment arqueològic).  
A l'efecte, es publicaran anuncis en el Diari Oficial de la Generalitat Valenciana i en un diari d'informació general d'àmplia difusió en la província de Castelló, i en el tauler d'anuncis municipal.  
El dit termini d'informació pública començarà a comptar a partir de l'endemà de la publicació del corresponent anunci en el Diari Oficial de la Generalitat Valenciana, i durant este es podrà consultar tota la documentació esmentada en les dependències d'Urbanisme d'este ajuntament (pl. del Dr. Pera, núm. 4, 3r pis) i en la pàgina web municipal www.ajuntamentdebenicarlo.org/urbanisme/planejament-i-gestio/informacio pública, així com presentar les al·legacions que s'estimen convenients.  
2. Consultar als organismes afectats, amb petició dels informes exigibles d'acord amb la legislació sectorial, i a les entitats subministradores dels serveis públics urbans que puguen resultar afectades.  
  
3. Després de l'exposició al públic de la modificació de planejament en tramitació, es reprendrà la suspensió cautelar de llicències acordada pel Ple de la corporació, en sessió celebrada el dia 20 d'abril de 2016 (DOGV 7786, 19.05.2016), en l'àmbit determinat pel document exposat al públic, fins que es complete el termini de dos anys màxim.»  
  
  
Benicarló, 31 d'octubre de 2017.- L'alcaldessa: Rosario Miralles Ferrando.